Kombîyayîşo ke startê Newroze tede ame dayene bi beşdarîya nê partîyan û dezgehan ame kerdene:
Kongreya Komelê Demokratîkî (KDC), Partîya Herêmanê Demokratîkan (DBP), Partîya Demokratîke ya Şaran (HDP), Kongreya Demokratîke ya Şaran (HDK), Têgêrayîşê Cinîyan ê Azadan (TJA),  Partîya Azadîye Ayetullah Aştî, Komeleya Şorişgêran ê Demokratîkan a Kurdan (DDKD), Partîya Merdimî û Azadîye (PÎA), Partîya Komunîste ya Kurdan (KKP), Platformê Demokratanê Kurdîstanî yê Vakurî (PDK-Vakur).
Wendişê eşkerayîya hempare ra dima temsîlkaranê partîyan qisey kerd.
Aştî: Xoverdayîş farz o
Serekê Pêroyî yê Partîya Azadîye Ayetullah Aştîyî vat: ''Newroze sembola azadî ya. Dînê semawîyî pêrp xoverdayîşê vera zulmî farz kenê û ferman danê ke merdimî têdûşt biciwîyê.''
Guvene: Newroze seba kurdan referandum a
Hemsereka KCDyî Leyla Guven zî vat: ''Newroze seba kurdan referandum a. Kurdî Newroze pêro waştişê xo anê ziwan. Şarê kurdî waştişê azadîye û statuyî keno. Kurdî îtîfaqê xo her roje zêdêr kenê. Coka Newroza 2020î seba ma girîng a. Ganî pêro kurdî do meydanê Newroze de bibê.''
Buldane: Goş bidê Birêz Ocalanî ser
Hemsereka HDPyî Pervîne Buldan vat: ''Newroza 2013î de mektubê Birêz Ocalanî amebi wendene. Zaf girîng bî. Eke înan goş bidêne Birêz Ocalanî ser Tirkîya nika mîyanê krîzî de nêbibîyêne. Birêz
Sancar: Kurdî do yewîya xo bimojnê
Hemserekê Pêroyî yê HDPyî Mîthat Sancarî vat: ''Newroze sembola agêrayîşê biratîye, têdûştîya şaran, hesretê azadî ya. Newroze seba waştişê azadîye firsendêk a ke şar waştişê xo yê azadîye û haştîye bimojnê. Newroza 2020î coka girîng a. Bêgûman yewîya neteweyîye zî girîng a.''
Şenoglu: Şar do cewabê ci bido
Vervatoxê HDKyî Sedat Şenogluyî vat: ''Eke haştîye do vera şerî ser bikewa ê eşkenê nê Newroze de îsbat bikerê. Şarê ma do cewabê Dehaqan bido.''
Çîftyurek: Ma do mesaj bidê hêzanê serdestan
Serekê Pêroyî yê KKPyî Sînan Çîftyurekî vat: ''Dewlete statu û erjanê kurdan qebul nêkena. Esadî pêvînayîşê Erdoganî û Putînî ra dima vat 'Meseleya kurdan çin a.' Ma do Newroza 2020î de mesaj bidê Esad û Erdogan.''
Aydenîze: Seba statuyê xo ma bivejîyê meydanê Newroze
Hemsereka DBPyî Salîha Aydenîz zî vat: ''Meydanê Newroze seba îtîfaqê kurdan bi meydanê yewîye Seba yewîye û statuyê kurdan ganî ma bivejîyê meydanê Newroze. Vera teda, şîdetî û qirkerdişê kulturî ma tewrê Newroze bibê û vengê xo berz bikerê.''
Gokkane: Ya yewîye yan zî yewîye
Vervatoxa TJA Ayşe Gokkan vat: ''Ez Hevrîne Xelef yad kena. Nameyê TJA ser o venga komelî kena. Bêyewîye averşîyayîş nêbeno. Naye ra ma do meydanê Newroze de vajê ya yewîye yan zî yewîye.''
Muracat ewro do bêro kerdene
Rojnamegeran persa ke vîrusê Korona ra muracat ewro do bêro kerdene yan ney. Hemsereka Pêroyî ya HDPyî Pervîne Buldan îfade kerd ke ê do ewro muracat bikerê.
